চৈনিক ভাষাসমূহ
চৈনিক ভাষাসমূহ বলতে পূর্ব এশিয়ার কতগুলি বিশ্লেষণী ভাষার একটি দলকে বোঝায়, যেটি চীনা-তিব্বতি ভাষা পরিবারের একটি প্রধান শাখা গঠন করেছে। অনেক ভাষাবিদ প্রস্তাব করেছেন যে চৈনিক ভাষাগুলি এবং তিব্বতি-বর্মী ভাষাগুলির মধ্যে একটি মৌলিক বিভাজন বিদ্যমান। অনেক গবেষক এই মত প্রত্যাখ্যানও করলেও অন্যেরা এই মত সমর্থনকারী জাতিজনিগত প্রমাণ খুঁজে পেয়েছেন। পাই ভাষাসমূহ শ্রেণীবদ্ধ করা দুরূহ হলেও হয়ত এগুলি প্রাচীন চীনা ভাষার একটি শাখা, সুতরাং চৈনিক ভাষা। অন্যথা চৈনিক ভাষা বলতে কেবলমাত্র চীনা ভাষার বহুসংখ্যক প্রকারভেদকে বোঝায়, যেগুলি একটি সাধারণ লিখন পদ্ধতি দ্বারা ঐক্যবদ্ধ। এক্ষেত্রে চৈনিক ভাষা বলতে এমন একটি ভাষাগত দৃষ্টিভঙ্গিকে নির্দেশ করা হয়, যেখানে চীনা ভাষাগুলি একটিমাত্র ভাষার বহুসংখ্যক প্রকারভেদ নয়, বরং অনেকগুলি স্বতন্ত্র ভাষার একটি পরিবার।